Държавен вестник, бр. 98, 2009 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  98
„Ефективен грам“ (кат. 0, 1) „специален ядрен 
материал“ означава:
	
a. за плутониеви изотопи и уран 233 теглото 
на изотопа в грамове;
	
b. за уран, обогатен до 1 процент и повече 
с изотопа уран 235, теглото на елемента в 
грамове, умножено по квадрата на неговото 
обогатяване, изразено като тегловна десе­
тична дроб;
	
c. за уран, обогатен до 1 процент с изотопа 
уран 235, теглото на елемента в грамове, 
умножено по 0,0001;
„Изолация“ (кат. 9) се използва по отноше­
ние на компонентите на ракетния двигател, т.е. 
кожуха, соплата/ дюзите, входните отвори, пре­
градите на кожуха, и включва вулканизиран или 
полувулканизиран смесен плосък гумен материал, 
съдържащ изолиращи или огнеупорни материали. 
Той може също да бъде оформен като снемащи 
напрежението резервоари или клапи.
„Изолирани живи култури“ (кат. 1) включва 
живи култури в латентна форма и като изсушени 
препарати.
„Използване“ (всички GTN NTN/ОБТ БЯТ) 
означава експлоатация, инсталация (включително 
монтаж на място), подържане(проверка), ремонт, 
основен ремонт и преоборудване.
„Импулсен лазер“ (кат. 6) означава „лазер“ с 
„времетраене на импулса“, по-малко или равно 
на 0,25 секунди.
„Имунотоксин“ (кат. 1) е комбинирано съе­
динение на моноклонално антитяло, специфично 
за една клетка, и „токсин“ или „подединица на 
токсин“, който избирателно засяга болни клетки.
„Космически летателен апарат“ (кат. 7, 9) 
означава активни и пасивни спътници и косми­
чески сонди.
„Лазер“ (кат. 0, 2, 3, 5, 6, 7, 8, 9) е съвкупност от 
компоненти, която генерира както пространствено, 
така и времево кохерентна светлина, усилваща се 
чрез стимулирано излъчване на лъчиста енергия.
Важно: 
Виж също:
„Химически лазер“;
„Лазер с модулиран Q фактор“;
„Свръхмощен лазер“;
„Лазер с предаване на енергията на възбуждане“.
„Лазер в режим непрекъснато излъчване“ 
(кат. 6) означава „лазер“, който произвежда но­
минално постоянна енергия на изход за повече 
от 0,25 секунди.
„Лазер с предаване на възбуждането“ (кат. 6) 
означава „лазер“, в който активният елемент се 
възбужда посредством предаване на енергия чрез 
сблъсък между неактивен атом или молекула с 
атом или молекула от активния елемент.
„Летателен апарат“ (кат. 1, 7, 9) означава 
въздухоплавателно средство с постоянна и/или 
променлива геометрия на крилете, с ротационни 
криле (вертолети), с насочващи се ротори или с 
насочващи се криле (с променлива геометрия на 
крилете).
Важно: Вж. също „граждански летателни 
апарати“.
„Материали, устойчиви на корозия от UF6“ 
(кат. 0) могат да бъдат мед, неръждаема стомана, 
алуминий, алуминиев оксид, алуминиеви сплави, 
никел или сплави, съдържащи 60 или повече 
тегловни проценти никел и устойчиви на UF6, 
обработени с флуор въглеводородни полимери, в 
зависимост от процеса на отделяне.
„Необходими“ (ОБТ 1 – 9), като приложено 
към „технологии“, се отнася само до тази част 
на „технологиите“, която конкретно отговаря за 
постигане или надхвърляне на контролираните 
нива на работа, характеристики или функции. Та­
кива „изискващи се“ „технологии“ могат да бъдат 
използвани и от други стоки.
„Обеднен уран“ (кат. 0) означава уран, в който 
количеството изотоп уран 235 е по-малко от това, 
което се среща в природата.
„Обектен код“ (кат. 9) означава изпълнима от 
оборудването форма на подходяща реализация на 
един или повече процеси („първичен код“ (първи­
чен език), преобразуван от програмната система.
„Природен уран“ (кат. 0) означава уран, съдър­
жащ съчетанията от изотопите, които се срещат 
в природата.
„Производство“ (всички GTN NTN/ОБТ БЯТ) 
означава всички производствени фази, като: кон­
струиране, производствено проектиране, производ­
ство, интегриране, сглобяване (монтаж), проверка, 
изпитване, осигуряване на качеството.
„Разработване“ (всички GTN NTN/ОБТ БЯТ) 
се отнася до всички фази, предхождащи серийното 
производство, като проектиране, проектни про­
учвания, проектни анализи, проектни концепции, 
сглобяване и изпробване на прототипи, пилотни 
производствени схеми, данни по проекта, процеса 
на преобразуване на данните по проекта в продукт, 
проектиране на конфигурацията (конструкцията), 
проектиране на технологията, планове.
„Ракети“ (кат. 1, 3, 6, 7, 9) означава комплект 
ракетни системи и системи от безпилотни лета­
телни апарати, способни да пренасят най-малко 
500 kg полезен товар в обсег от най-малко 300 km.
„Свръхмощен лазер“ („SHPL/СМЛ“) (кат. 6) 
означава „лазер“, способен да излъчи (цялата или 
част от) енергия на изхода, надхвърляща 1 kJ в 
рамките на 50 ms, или който има средна или CW/
НВ (непрекъсната вълна) с мощност над 20 kW.
„Софтуер“ (всички ОБС) означава съвкупност от 
една или повече „програми“ или „микропрограми“ 
независимо от конкретната реализация и носител.
Важно: „Микропрограма“ означава поредица 
от елементарни команди, съхранявани в специал­
на памет, изпълнението на която се инициира с 
въвеждането на съответната команда в регистъра 
на командите.
„Специален ядрен материал“ (кат. 0) означава 
плутоний 239, уран 233, „уран, обогатен с изотопи 
235 или 233“ и всякакъв друг материал, съдържащ 
указаните по-горе.
„Специфичен модул“ (кат. 0, 1, 9) е модул на 
Янг, изразен в паскали (Pa), еквивалентен на N/m2, 
делено на специфичното тегло в N/m3, измерен 
при температура (296 ± 2) К (23 ± 2) °С и отно­
сителна влажност (50 ± 5) %.